MT
8.9.2023
Il-Ġurnal Uffiċjali tal-Unjoni Ewropea
L 222/133
(28) fil-punt 6.2.4.2, il-punti (1) u (2) huma sostitwiti b’dan li ġej: “(1) Għandu jsir rieżami tad-disinn għall-valutazzjoni tad-distanza bejn iċ-ċentri tal-binarji bl-użu tar-riżultati talkalkoli magħmula mill-Maniġer tal-Infrastruttura jew mill-entità kontraenti abbażi tal-ispeċifikazzjoni msemmija fl-Appendiċi T, l-Indiċi [3].
Id-distanza nominali bejn iċ-ċentri tal-binarji għandha tiġi vverifikata fittqassim tal-linja meta d-distanzi jingħataw b’mod parallel mal-pjan orizzontali.
Id-distanza tal-installazzjoni ta’ limitu bejn iċ-ċentri tal-binarji għandha tiġi vverifikata bir-raġġ u s-sopraelevazzjoni rilevanti.
(2) Wara l-assemblaġġ qabel it-tqegħid fis-servizz, id-distanza bejn iċ-ċentri tal-binarji għandha tiġi vverifikata f’pożizzjonijiet kritiċi fejn id-distanza tal-installazzjoni ta’ limitu bejn iċ-ċentri tal-binarji kif definita f’konformità mal-ispeċifikazzjoni msemmija fl-Appendiċi T, l-Indiċi [3], tiġi avviċinata b’inqas minn 50 mm.”; (29) fil-punt 6.2.4.4, jiżdied il-punt (3) li ġej: “(3) Waqt l-assemblaġġ qabel it-tqegħid fis-servizz, għar-rieżami tal-kurva orizzontali minima, għandhom jiġu vvalutati l-valuri tal-kejl ipprovduti mill-applikant jew mill-maniġer tal-infrastruttura.
Għandhom jitqiesu r-regoli għall-aċċettazzjoni tax-xogħlijiet definiti mill-maniġer tal-infrastruttura.”; (30) il-punt 6.2.4.6 huwa sostitwit b’dan li ġej: “6.2.4.6.
Il-valutazzjoni tal-valuri skont id-disinn għall-koniċità ekwivalenti Il-valutazzjoni tal-valuri skont id-disinn għall-koniċità ekwivalenti għandha ssir bl-użu tar-riżultati tal-kalkoli magħmula mill-maniġer tal-infrastruttura jew mill-entità kontraenti abbażi tal-ispeċifikazzjoni msemmija fl-Appendiċi T, l-Indiċi [5].”; (31) il-punt 6.2.4.10 huwa sostitwit b’dan li ġej: “6.2.4.10.
Il-proċedura ta’ valutazzjoni ta’ strutturi eżistenti (1)
Il-valutazzjoni tal-istrutturi eżistenti skont ir-rekwiżiti tal-punti 4.2.7.4(3)(b) u (c) għandha ssir bl-użu ta’ wieħed mill-metodi li ġejjin: (a) Jiġi vverifikat li l-valuri tal-kategoriji tal-linji EN, flimkien mal-veloċità permessa ppubblikata, jew maħsuba li tiġi ppubblikata, għal-linji li fihom l-istrutturi, ikunu konformi mar-rekwiżiti talAppendiċi E; (b) Jiġi vverifikat li l-valuri tal-kategoriji tal-linji EN, flimkien mal-veloċità permessa speċifikata għallpontijiet jew għad-disinn, jew rekwiżiti alternattivi speċifikati mal-LM71 u l-fattur alfa (α) għall-P1 u għall-P2, ikunu konformi mar-rekwiżiti tal-Appendiċi E; (c) Jiġu vverifikati li t-tagħbijiet tat-traffiku speċifikati għall-istrutturi jew għad-disinn ikunu skont ir-rekwiżiti minimi tal-punti 4.2.7.1.1, 4.2.7.1.2 u 4.2.7.2.
Meta jiġi rieżaminat il-valur tal-fattur alfa (α) f’konformità mal-punti 4.2.7.1.1 u 4.2.7.2, huwa meħtieġ biss li jiġi vverifikat li l-valur tal-fattur alfa (α) huwa konformi mal-valur tal-fattur alfa (α) stabbilit fit-Tabella 11; (d) meta r-rekwiżit għal pont eżistenti jiġi speċifikat b’referenza għall-mudell ta’ tagħbija tad-disinn HSLM fl-Appendiċi E, il-valutazzjoni tal-pont eżistenti għandha ssir bl-użu ta’ wieħed mill-metodi li ġejjin: — il-verifika tal-ispeċifikazzjoni tad-disinn tal-pont eżistenti, — il-verifika tal-ispeċifikazzjoni tal-evalwazzjoni dinamika, — il-verifika tal-kapaċità tal-ġarr tat-tagħbija ppubblikata tal-pont eżistenti fir-reġistru talinfrastruttura (RINF) għall-parametru 1.1.1.1.2.4.2 (Konformità ta’ strutturi mal-Mudell ta’ Tagħbija b’Veloċità Għolja (HSLM)); (e) meta r-rekwiżit għal pont eżistenti jiġi speċifikat b’referenza għal rekwiżiti dinamiċi alternattivi ta’ tagħbija (Appendiċi E nota 8), il-valutazzjoni tal-pont eżistenti għandha ssir billi tiġi vverifikata l-ispeċifikazzjoni tal-evalwazzjoni dinamika għal dawn ir-rekwiżiti alternattivi ta’ tagħbija skont ir-rekwiżiti fin-nota 8 tal-Appendiċi E.